b"\n_START_ARTICLE_\nUniversitat pontif\xc3\xadcia\n_START_PARAGRAPH_\nUniversitat Pontif\xc3\xadcia \xc3\xa9s el t\xc3\xadtol que reben algunes universitats cat\xc3\xb2liques i totes les universitats eclesi\xc3\xa0stiques. \xc3\x89s una categoria que nom\xc3\xa9s pot atorgar la Santa Seu.\n_START_SECTION_\nSignificat\n_START_PARAGRAPH_\nLa Santa Seu pot concedir el t\xc3\xadtol honor\xc3\xadfic de Pontif\xc3\xadcia a una universitat cat\xc3\xb2lica com a signe d'un vincle m\xc3\xa9s estret amb l'Esgl\xc3\xa9sia Cat\xc3\xb2lica. Aquest t\xc3\xadtol generalment es rep per la tradici\xc3\xb3 acad\xc3\xa8mica i la tasca que duu a terme la instituci\xc3\xb3. Tenen el t\xc3\xadtol totes les universitats eclesi\xc3\xa0stiques i moltes de les universitats cat\xc3\xb2liques m\xc3\xa9s antigues._NEWLINE_En el moment de rebre el t\xc3\xadtol les universitats es comprometen a vetllar per mantenir com un tret de la seva identitat la seva identitat i testimoni cat\xc3\xb2lics, a m\xc3\xa9s de les seves qualitats particulars segons va deixar escrit Joan Pau II el 1979. El funcionament d'una universitat pontif\xc3\xadcia dep\xc3\xa8n de si \xc3\xa9s una universitat cat\xc3\xb2lica o una universitat eclesi\xc3\xa0stica, per\xc3\xb2 en qualsevol cas totes tenen una depend\xc3\xa8ncia directa de la Santa Seu. _NEWLINE_Des del 19 de setembre del 2003 la Santa Seu va passar a prendre part al debat sobre el Proc\xc3\xa9s de Bolonya perqu\xc3\xa8 els estudis de les seves universitats es poguessin convalidar amb els de les altres institucions acad\xc3\xa8miques europees. Benet XVI va crear l'anomenada Ag\xc3\xa8ncia de la Santa Seu per l'Avaluaci\xc3\xb3 i el Foment de la Qualitat de les Universitats i Facultats eclesi\xc3\xa0stiques (Avepro) amb l'objectiu de garantir que les universitats tinguin criteris de qualitat de validesa internacional."